Leopold Friedrich Meder
Leopold Friedrich Meder (29. september / 11. oktoober 1803 Kuressaare – 29. jaanuar / 10. veebruar 1878 Kihelkonna) oli Saaremaa vaimulik. Ta õppis aastatel 1820–1823 Tallinna kubermangugümnaasiumis ja 1823–1826 Tartu Ülikooli usuteaduskonnas. Korporatsioon Estonia liige. Pärast ülikooli lõpetamist töötas koduõpetajana Saaremaal. Ordineeriti 5. mail / 17. mail 1835 õpetajaks. Oli aastatel 1835–1840 Jämaja Kolmainu koguduse adjunktõpetaja. Aastatel 1839–1840 oli vikaarõpetaja ja aastatel 1840–1878 õpetaja Kihelkonna Mihkli koguduses.